আসিরা ইবনে আমর আল-আনসারি

**আবু সুলাইত আসিরা ইবনে আমর ইবনে কায়েস ইবনে মালিক আল-নাজ্জারি আল-খাযরাজি আল-আনসারি** ( আরবি**:** أبو سليط أسيرة بن عمرو بن قيس بن مالك النجاري الخزرجي الأنصاري) ছিলেন নবি মুহাম্মাদের একজন সাহাবি, যিনি বদর ও উহুদের যুদ্ধে অংশগ্রহণ করেছিলেন। তিনি একজন আনসারি সাহাবি ছিলেন এবং মদিনার প্রসিদ্ধ বনু নাজ্জার গোত্রভুক্ত খাযরাজ বংশের অন্তর্ভুক্ত ছিলেন। তিনি ইসলামের প্রাথমিক যুগেই ইসলাম গ্রহণ করেন এবং নবির সাথে প্রাথমিক অভিযানগুলিতে অংশগ্রহণ করেন। প্রসিদ্ধ রিজালশাস্ত্রজ্ঞ ইবনে আবদুল বার উল্লেখ করেন যে, “আবু সুলাইত বদরের যুদ্ধে অংশগ্রহণ করেন এবং এর পরবর্তী সকল অভিযানেও তিনি নবির সঙ্গে উপস্থিত ছিলেন। তার মাতার নাম ছিল আমিনা বিনতে উজরা, যিনি বালি গোত্রভুক্ত ছিলেন। আমিনা সাহাবি কাব বিন উজরার বোন ছিলেন।

## নাম ও বংশ
তাঁর আসল নাম ছিল আসিরা ইবনে আমর; কিছু বর্ণনায় তাঁর নাম ইয়াসির বলা হয়েছে। কেউ বলেন, তিনি হলেন সেই ব্যক্তি যাকে আসিরা ইবনে জাবির নামে উল্লেখ করা হয়। এছাড়া কিছু বর্ণনায় তাঁর নামের বানান "আসিরা" এর পরিবর্তে উসাইরা*<nowiki/>' এসেছে। তাঁর পূর্ণ [[বংশ|বংশলতিকা]] হলো, আসিরা ইবনে আমরে ইবনে কায়েস ইবনে মালিক ইবনে আদি ইবনে আমির ইবনে গনম ইবনে আদি ইবনে নাজ্জার ইবনে সা’লাবা ইবনে আমর ইবনে খাযরাজ। তাঁর [[কুনিয়া|কুনিয়াত]] ছিল *'আবু সুলাইত** এবং তিনি এই নামেই প্রসিদ্ধ ছিলেন। 

কিছু বর্ণনায় তাঁর নামের শেষে ‘তা’ (ة) বাদ দিয়ে “আসির” বলা হয়েছে। তবে [[ইবনে ইসহাক|মুহাম্মাদ ইবনে ইসহাক]] সালামা সূত্রে তাঁর নাম “আসিরা” হিসেবে উল্লেখ করেন। আবার ইউনুস সূত্রে তাঁকে **আনাস''' বলা হয়েছে এবং সে কারণে তাঁকে “আনাস” নামের অধীনে অন্যত্রও উল্লেখ করা হয়েছে।

## জীবনী
তিনি ইসলাম-পূর্ব যুগে ইয়াসরিবে জন্মগ্রহণ করেন। তিনি ইসলামের প্রাথমিক যুগে মুসলমান হন এবং বদরের যুদ্ধ ও উহুদের যুদ্ধে অংশগ্রহণ করেন। তিনি সাহল ইবনে হুনাইফ থেকে যাকাত সম্পর্কিত একটি হাদিস বর্ণনা করেন। তাঁর থেকে হাদিস বর্ণনা করেন তাবেয়ি আবু ইসহাক শাইবানি। তাঁর সন্তানদের মধ্যে আবদুল্লাহ ও ফাদালাহর নাম উল্লেখ পাওয়া যায়, যাদের মায়ের নাম ছিল আমরা বিনতে হাইয়া। তবে কিছু বর্ণনায় বলা হয়েছে, তাঁর কোনো বংশধর অবশিষ্ট ছিল না; তবে তা সঠিক নয়। তাঁর পুত্র আবদুল্লাহ তাঁর থেকে একটি হাদিস বর্ণনা করেন, যেখানে উল্লেখ আছে, আল্লাহর নবি খায়বারের দিন গৃহপালিত গাধার মাংস ভক্ষণ নিষিদ্ধ করেন। তখন লোকেরা সেই মাংস রান্না করছিল এবং চুলায় হাঁড়িগুলো টগবগ করছিল। তখন নবির নির্দেশে সেগুলো উল্টে ফেলে দেওয়া হয়। 

এছাড়া তাঁর সূত্রে নবি মুহাম্মদের হিজরতের সময়ের একটি ঘটনা বর্ণিত হয়েছে। সেখানে বলা হয়: যখন আল্লাহর রসুল হিজরতের উদ্দেশ্যে বের হন, তখন তাঁর সঙ্গে ছিলেন আবু বকর সিদ্দিক, আমির বিন ফুহাইরা (আবু বকরের মুক্তদাস) ও আবদুল্লাহ ইবনে উরাইকিত, যিনি তাঁদের পথপ্রদর্শক ছিলেন। যাত্রাপথে তাঁরা উম্মে মা‘বাদের তাবুর কাছে দিয়ে অতিক্রম করেন এবং উম্মে মা‘বাদ তাঁকে চিনতে পারেননি। নবি তাকে বললেন, হে উম্মে মাবাদ, তোমার কাছে কি কিছু দুধ আছে? তিনি বললেন, না, আল্লাহর কসম! ছাগলগুলো তো চারণভূমিতে চলে গেছে (এখানে কিছুই নেই)। আল্লাহর রাসুল বললেন, তাহলে আমি যে ছাগলটি দেখছি,সেটি কী? এই বলে তিনি ঘরের এক পাশে থাকা একটি একটি দুর্বল ছাগলের দিকে ইঙ্গিত করেন। উম্মে মা‘বাদ বলেন, এটি এমন ছাগল, যা দুর্বলতার কারণে পাল থেকে পিছিয়ে পড়েছে। নবি বলেন, তুমি কি আমাকে এটি থেকে দোহন করার অনুমতি দেবে? তিনি বলেন, আল্লাহর কসম! এটিকে কখনো কোনো পাঁঠা স্পর্শই করেনি ( এটি দুধ দেওয়ার উপযুক্ত নয়)। তবে আপনি চাইলে চেষ্টা করতে পারেন। তখন তিনি ছাগলটির পিঠ ও বাঁটে হাত বুলালেন এবং মহান আল্লাহর নাম নিয়ে দোয়া করেন। এরপর তিনি একটি পাত্র আনতে বলেন। পাত্রটি এত বড় ছিল যে, তার থেকে একদল অনায়াসে পান করতে পারবে। এরপর নবি তাতে দুধ দোহন করলেন এবং পাত্রটি পূর্ণ হয়ে গেল। প্রথমে তিনি সঙ্গীদের পরিপূর্ণভাবে পান করালেন; তারপর নিজেও পান করলেন। এরপর তিনি আবার দোহন করলেন এবং পাত্রটি ভরে উম্মে মাবাদের কাছে রেখে দিলেন। তারপর তাঁরা সেখান থেকে রওনা হলেন। 

## আরো দেখুন

* সাহাবিদের তালিকা
* বদরের যুদ্ধে অংশগ্রহণকারী সাহাবাদের তালিকা

## তথ্যসূত্র
বিষয়শ্রেণী:সাহাবা
বিষয়শ্রেণী:বদর যুদ্ধে অংশগ্রহণকারী সাহাবা